ประกาศกระทรวงสาธารณสุขประกาศกระทรวงสาธารณสุข(ฉบับที่ ๗)พ.ศ.๒๕๔๐เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่ และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ อาศัยอำนาจตามความในมาตรา ๔ (๑)และ (๒) และมาตรา ๑๕ แห่งพระราชบัญญัติคุ้มครองสุขภาพของผู้ไม่สูบบุหรี่ พ.ศ.๒๕๓๕รัฐมนตรีว่าการกระทรวงสาธารณสุข ออกประกาศไว้ดังต่อไปนี้ข้อ ๑ให้ยกเลิกประกาศกระทรวงสาธารณสุข (ฉบับที่ ๒) พ.ศ.๒๕๓๕ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ลงวันที่ ๒๔ กรกฎาคม ๒๕๓๕ข้อ ๒ให้สถานที่สาธารณะต่อไปนี้ เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑) รถยนต์โดยสารประจำทาง(๒) รถยนต์โดยสารรับจ้าง(๓)ตู้โดยสารรถไฟที่มีระบบปรับอากาศ(๔) เรือโดยสาร(๕) เครื่องบินโดยสารภายในประเทศ(๖) ที่พักผู้โดยสารเฉพาะบริเวณที่มีระบบปรับอากาศ(๗) ลิฟต์โดยสาร(๘) ตู้โทรศัพท์สาธารณะ(๙) รถรับส่งนักเรียน(๑๐) โรงมหรสพ(๑๑) ห้องสมุด(๑๒) มินิมาร์ท ร้านตัดผมร้านตัดเสื้อ สถานเสริมความงามและร้านขายยา ทั้งนี้เฉพาะบริเวณที่มีระบบปรับอากาศ(๑๓) สถานที่ออกกำลังกายเฉพาะที่มีระบบปรับอากาศ(๑๔) สถานที่พยาบาลที่ไม่มีเตียงรับผู้ป่วยไว้ค้างคืน(๑๕) ศาสนสถานเฉพาะบริเวณที่ประกอบศาสนกิจ(๑๖) สถานที่จำหน่ายอาหารภายในบริเวณศูนย์การค้าหรือห้างสรรพสินค้าเฉพาะบริเวณที่มีระบบปรับอากาศให้สถานที่สาธารณะตามวรรคหนึ่งขณะทำการ ให้หรือใช้บริการเป็นเขตปลอดบุหรี่ทั้งหมดข้อ ๓ให้สถานที่สาธารณะต่อไปนี้ เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑) โรงเรียนหรือสถานศึกษาระดับมัธยมศึกษาและต่ำกว่า(๒) อาคารจัดแสดงศิลปวัฒนธรรมพิพิธภัณฑสถานและหอศิลป์(๓) สถานพยาบาลที่มีเตียงรับผู้ป่วยไว้ค้างคืน(๔) สถานรับเลี้ยงเด็กก่อนวัยเรียน(๕) อาคารท่าอากาศยาน(๖) สนามกีฬาในร่มให้สถานที่สาธารณะตามวรรคหนึ่งขณะทำการ ให้หรือใช้บริการเป็นเขตปลอดบุหรี่ เว้นแต่บริเวณห้องพักส่วนตัวหรือห้องทำงานส่วนตัวของผู้ปฏิบัติงานในสถานที่สาธารณะนั้นข้อ ๔ในสถานที่สาธารณะต่อไปนี้ เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑) อาคารของมหาวิทยาลัย วิทยาลัยและสถาบันการศึกษาระดับอุดมศึกษา(๒) อาคารแสดงสินค้าหรือนิทรรศการเฉพาะบริเวณที่มีระบบปรับอากาศ(๓) สถานที่ราชการและรัฐวิสาหกิจ(๔) ธนาคาร และสถาบันการเงิน(๕) สำนักงานที่มีระบบปรับอากาศให้สถานที่สาธารณะตามวรรคหนึ่งขณะทำการ ให้หรือใช้บริการเป็นเขตปลอดบุหรี่ เว้นแต่(๑) บริเวณห้องพักส่วนตัวหรือห้องทำงานส่วนตัวของผู้ปฏิบัติงานในสถานที่สาธารณะนั้น(๒) บริเวณที่จัดไว้ให้เป็น เขตสูบบุหรี่ เป็นการเฉพาะโดยกำหนดเป็นพื้นที่เฉพาะจุดหรือเฉพาะแห่งข้อ ๕ให้ตู้โดยสารรถไฟที่ไม่มีระบบปรับอากาศเป็นสถานที่ที่ให้มีการคุ้มครองสุขภาพของผู้ไม่สูบบุรี่ให้สถานที่สาธารณะตามวรรคหนึ่งขณะทำการ ให้หรือใช้บริการเป็นเขตปลอดบุหรี่เว้นแต่ตู้ที่จัดให้เป็นเขตสูบบุหรี่ซึ่งตู้ที่เป็นเขตสูบบุหรี่จะต้องมีจำนวนไม่เกินร้อยละ ๒๕ของจำนวนตู้ที่ไม่มีระบบปรับอากาศในขบวนนั้นข้อ ๖ให้สถานที่จำหน่ายอาหารและสถานที่จัดเลี้ยงเฉพาะบริเวณที่มีระบบปรับอากาศเป็นสถานที่ที่ให้มีการคุ้มครองสุขภาพของผู้ไม่สูบบุหรี่ให้สถานที่สาธารณะตามวรรคหนึ่งขณะทำการ ให้หรือใช้บริการเป็นเขตปลอดบุหรี่เว้นแต่บริเวณที่จัดเป็นเขตสูบบุหรี่ซึ่งพื้นที่เขตสูบบุหรี่จะต้องไม่เกินร้อยละ ๒๕ ของสถานที่สาธารณะนั้นข้อ ๗[๑] ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๕ ตุลาคม พ.ศ. ๒๕๔๐มนตรี พงษ์พาณิชรัฐมนตรีว่าการกระทรวงสาธารณสุขรัศม์วรรณวลัย/ตรวจ๑๒กุมภาพันธ์[๑]ราชกิจจานุเบกษา เล่ม ๑๑๔/ตอนที่ ๘๘ ง/หน้า ๖/๔ พฤศจิกายน ๒๕๔๐